Kinderkerk Lesreeks: Die Bybel |
algoagemeenskapskerk / 7 dae ago 11/10/2019
Hierdie reeks oor Die Bybel, is vir die Kinderkerk asook vir die Senior Sondagskool beskikbaar.
Afdeling van Die Bybel – Ou Testament: Die Wetboeke
Afdeling van Die Bybel – Ou Testament: Die Geskiedenis Boeke
Afdeling van Die Bybel – Ou Testament: Die Gedigte Boeke
Afdeling van Die Bybel – Ou Testament: Die Groot Profete Boeke
Afdeling van Die Bybel – Ou Testament: Die Klein Profete Boeke
Afdeling van Die Bybel – Nuwe Testament: Die Evangelies
Afdeling van Die Bybel – Nuwe Testament: Die Geskiendenis Boek
Afdeling van Die Bybel – Nuwe Testament: Briewe aan die Gemeentes
Afdeling van Die Bybel – Nuwe Testament: Profetiese Boek – Openbaring
Koerant lees is ‘n wonderlike manier om te weet wat in die wêreld aangaan. Ons kan lees van dinge wat in Suid-Afrika gebeur, maar ook in ander lande. Ons kan in ‘n koerant uitvind of ons gunsteling sportspanne hul wedstryde gewen het en wat die weer gaan doen. In hierdie les gaan ons bietjie iets anders met koerante doen, ons gaan speletjies daarmee speel.
2. Die Bybel God se Woorde
3. Die Bybel die Lig op ons Pad
4. Die Bybel die Boodskap oor Nuwe Lewe in Christus
Vir hierdie les word die ysbreker, sonde raak swaar gebruik. Een kind staan met arms uitgestrek, en die ander kinders laai boeke op die kind se hande totdat dit te swaar word.Die boeke stel die sondes van die kinders in die klas voor, en as dit SO swaar is, dink net hoe swaar die sondes van die hele wêreld vir Jesus moes wees. Hierna is daar ‘n kort poppekas met ‘n eenvoudige dialoog tussen Jesus en Nikodemus.
5. Die Bybel die Swaard van die Waarheid
In hierdie les word Jesus wat deur die satan versoek word gebruik, om aan die kinders te verduidelik HOE die Woord as swaard gebruik word. Die kinders maak swaarde aan die begin van die les uit handdoekpapier rolle wat hulle dan aan die einde van die les gebruik om sonde mee weg te slaan.
5. KINDERKERK LES – Die Bybel is – Die Swaard van die Waarheid
6. Die Bybel die Bron van Wysheid
Hierdie is ‘n baie praktiese les. Die les begin met ‘n aktiwiteit om die konsep van fondasie aan die kleintjies te verduidelik. Jy kry vooraf twee vrywilligers, ‘n kind en ‘n grootmens. Die kind gaan op ‘n stoel sit, en die grootmens op ‘n “stability ball” soos wat in gyms gebruik word vir oefeninge, terwyl hulle veskillende instruksies moet volg. Die kind op die stoel se fondasie is stewig, terwyl die grootmens op die bal s’n onstabiel is.
Die kinders leer in hierdie les dat dit belangrik is om die Bybel te ken, want daar is valse onderwysers in die wêreld wat vir jou wil jok rondom reg en verkeerd.
Die doel van hierdie les is om die uitleg van die Bybel aan die kleintjies te verduidelik, sodat hulle dit beter sal verstaan, en dus beter toegerus kan wees oor hoe om meer van God te leer. Om die ‘storie van die Bybel’ te verstaan, moet ons die hele Bybel lees en nie net sekere dele nie. Die manier hoe die Bybel uitgelê is in boeke en Testamente word ook kortliks aan die kinders verduidelik. Aan die einde doen hulle ‘n “dot-to-dot-Jesus” prentjie, om hulle daaraan te herinner dat die Bybel nie net ‘n storieboek is nie, maar die ‘storie oor God en Jesus en die Heilige Gees’.
Die uitleg van die Bybel word in hierdie les aan die hand van jou adres verduidelik: die Bybelboek, hoofstuk en versies. Die les word afgesluit met ‘n uitdeelstuk met strate en huisies om die les by die kinders vas te lê.
Van hierdie les af word die boeke van die Bybel vir die kinders geleer deur middel van bewegings. In hierdie les begin ons met die eerste 5 boeke van die Bybel, en voeg elke week boeke by.
Ons kyk ook na die verskillende afdelings waarin die Bybel verdeel is. Die eerste Afdeling is die Wetboeke wat uit bestaan Genesis, Eksodus, Levitikus, Numeri en Deuteronomium.
In hierdie les gesels ons oor wat reëls is, en watter reëls die kinders in hulle huise het. Die 10 gebooie word dan op ‘n praktiese manier aan die kinders verduidelik deur middel van bewegings.
11. KINDERKERK LES – Verstaan jou Bybel – Afdelings van die Ou Testament – Die Wet
11. Die Wet – Boeke van die Bybel
11. Die Wet – 10 Gebooie
Hierdie is die tweede afdeling van die Ou Testament: Die Geskiedenis boeke en bestaan uit Josua; Rigters; Rut; 1 en 2 Samuel; 1 en 2 Konings; 1 en 2 Kronieke; Esra; Nehemia; Ester.
In hierdie les word ‘n klomp verskillende speletjies met die kinders gespeel om die geskiedenis van Israel op ‘n baie eenvoudige manier aan die kinders te verduidelik.
Hierdie is die derde afdeling van die Ou Testament: Die Gedigte boeke en bestaan uit Job, Psalms, Spreuke, Prediker en Hooglied.
Die fokus van elke gedigte boek word deur middel van ‘n speletjie verduidelik.
Hierdie is die vierde afdeling van die Ou Testament: Die Groot Profete Boeke en bestaan uit Jesaja, Jeremia, Klaagliedere van Jeremia, Esegiël en Daniël.
In hierdie les word aan die kinders verduidelik wat die werk van ‘n profeet is deur middel van speletjies, en dat God se boodskap altyd waar is.
Hierdie is die vyfde afdeling van die Ou Testament: Die Klein Profete Boeke en bestaan uit Hoséa, Joël, Amos, Obádja, Jona, Miga, Nahum, Hábakuk, Sefánja, Haggai, Sagaría en Maleági.
Die klein profete is nie minder belangrik as die groot profete nie, die boeke is net kleiner. In hierdie les kyk ons verder na wat profete doen.
In hierdie les begin ons na die Afdelings van die Nuwe Testament kyk. Die eerste groep is die Evangelies en bestaan uit Matteus, Markus, Lukas en Johannes.
Ons kyk na die hooftrekke uit Jesus se lewe deur middel van speletjies.
Die volgende afdeling in die Nuwe Testament is die Geskiedenis boek en bestaan uit die Boek Handelinge. In hierdie boek leer ons meer oor hoe die kerk gebore is.
Ons deel ons verjaarsdag datums met mekaar en blaas servette om vir die kinders die uitstorting van die Heilige Gees te probeer verduidelik. Daarna groet die kinders mekaar in verskillende tale en sluit af met dominoes om die groei van die kerk te demonstreer.
Hierdie is die derde afdeling in die Nuwe Testament nl. Die Briewe aan die Gemeentes. Hierdie afdeling bestaan uit die Boeke Korintiërs; Galasiërs; Efesiërs; Filippense; Kolossense; Tessalonisense; Timoteus; Titus; Filemon; Hebreërs; Jakobus; Petrus; Johannes en Judas.
Ons gesels so bietjie oor die verskillende soorte pos wat mens kry, en watter belangrike is en watter doel elkeen het. Elke kind kry daarna ‘n kans om ‘n spesiale, bemoedigende kaartjie te maak wat hulle na kerk vir iemand moet gee. Dan word daar oor die Briewe in die Bybel gesels.
Aan die begin van Openbaring praat Jesus met sewe kerke. Hy gee hulle bietjie raad, vertel die kerke wat sal slim wees om te doen en wat nie. Hoe hulle moet maak om God tevrede te stel en Hy waarsku hulle ook. Ons speel ‘n paar speletjies om elkeen van hierdie aan die kinders te verduidelik.
20. Ou Testament Speletjies
21. Nuwe Testament Speletjies
In hierdie les word basiese dele uit die Nuwe Testament hersien deur middel van speletjies.
11/10/2019 in Kinderkerk Lesse. Sleutelwoordw:Kinderkerk Lesreeks: Die Bybel
← Sondagskool Lesreeks: Die Bybel
Jeug Alpha: Inleiding →